Onlangs staan ons as familie langs die see en probeer klippies hop op die golwe. Ons seun kry dit toe ’n paar keer reg en raak kinderlik opgewonde oor dit wat hy nou regkry. “Pappa en Mamma kyk hier”, nooi hy ons toe uit om te kyk terwyl hy die klippie probeer hop. Toe hy ons aandag het gooi hy die kip met ’n geplons in die water in sonder dat dit hop – sy probeerslag was ’n flop. Toe sê hy iets wat my die hele week aan die dink sit, “Ek leer nog”.
Ek is so spyt daar was nie so boek toe my kinders klein was nie ek is ek sou hulle dan baie anders hanteer het maar ek gaan definitief dit gebruik in my Sondagskool klassie. Is nog net by hoofstuk 1 maar sien uit na die res van die boek een van die dinge wat ek definitief nie weer vir ‘n kind sal se nie is dat hy Jesus se hartjie seermaak. Maar dan wil ek asb weet hoe hanteer ‘n mens die situasie as ‘n kind nie vir jou luister in die klassie nie want dit voel vir my as die kind nie vir my respek het nie het hy dan ook vir Jesus nie respek nie. Ek wil nie die kind leer Jesus is net kwaai nie maar ons maak darem ook nie ‘n grap van Hom nie.
Baie dankie vir jou kommentaar Sonja, ons is opgewonde saam met jou. Om grense te stel vir kinders is baie belangrik (later in die boek sal jy dit raaklees).